Document ID: 32005R0058

KOMISIJAS REGULA (EK) Nr. 58/2005
(2005. gada 14. janvāris)
par importa licenču izsniegšanu attiecībā uz dažām konservētām sēnēm laika periodam no 2005. gada 1. janvāra līdz 30. jūnijam
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 28. oktobra Regulu (EK) Nr. 2201/96 par augļu un dārzeņu pārstrādes produktu tirgus kopīgo organizāciju (1),
ņemot vērā Komisijas 2004. gada 26. oktobra Regulu (EK) Nr. 1864/2004, ar ko atklāj un nosaka tarifu kvotu pārvaldīšanu konservētu sēņu importam no trešām valstīm (2), un jo īpaši tās 10. panta 2. punktu,
tā kā:
(1)
Daudzumi, par kuriem tradicionālie importētāji un/vai jauni importētāji laika posmā no 2005. gada 3. līdz 10. janvārim iesniedza licenču pieteikumus saskaņā ar Regulas (EK) Nr. 1864/2004 8. panta 1. un 2. punktu, pārsniedz pieejamos daudzumus attiecībā uz produktiem, kuru izcelsmes valsts ir Ķīna.
(2)
Tādēļ jānosaka, kādā apjomā var pieņemt licenču pieteikumus, kuri nosūtīti Komisijai 2005. gada 11. un 12. janvārī, kā arī atbilstoši importētāju kategorijām un produktu izcelsmei jānosaka datumi, līdz kuriem jāaptur licenču izsniegšana,
IR PIEŅĒMUSI ŠO REGULU.
1. pants
Tos importa licenču pieteikumus, kuri iesniegti saskaņā ar Regulas (EK) Nr. 1864/2004 4. pantu no 2005. gada 3. līdz 10. janvārim un nosūtīti Komisijai 2005. gada 11. un 12. janvārī, pieņem atbilstoši pieteikumu apjomam procentos, kas ir norādīts šīs regulas I pielikumā.
2. pants
Attiecībā uz attiecīgajām importētāju kategorijām un izcelsmi, noraida tos importa licenču pieteikumus laika periodam no 2005. gada 1. janvāra līdz 30. jūnijam, kuri saskaņā ar Regulas (EK) Nr. 1864/2004 4. pantu iesniegti pēc 2005. gada 10. janvāra un pirms datuma, kurš norādīts šīs regulas II pielikumā.
3. pants
Šī regula stājas spēkā no 2005. gada 15. janvārī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 14. janvārī

Labels: 17
5
3
6
18